
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 883 

5 Ιουνίου 2007 


ΠΕ ΡΙΕΧΟΜΕΝ Α 

ΑΠΟΦΑΣΕΙΣ 

Καθορισμός δικαιολογητικών για τη χορήγηση ειδι¬ 
κής άδειας εγκατάστασης, σύμφωνα με το άρθρο 

4 παρ. 6 του ν. 3325/2005. 1 

Τροποποίηση της υπ’ αριθμ. Φ/Α.6.5/ΟΙΚ.22772/1886 
κοινής υπουργικής απόφασης περί καθορισμού 
της θέσης, της έκτασης και των ορίων του Βιομη¬ 
χανικού Πάρκου (ΒΙ.ΠΑ.) Καστοριάς στα διοικητικά 
όρια των Δήμων Καστοριάς και Αργους Ορεστι- 
κού της Νομαρχίας Καστοριάς και έγκρισης του 
Φορέα Β.Ε.ΠΕ. και της Μελέτης Περιβαλλοντικών 


Επιπτώσεων. 2 

ΑΠΟΦΑΣΕΙ Σ 

Αριθμ. οικ. 10281/660/Φ. 15 (1) 


Καθορισμός δικαιολογητικών για τη χορήγηση ειδικής 
άδειας εγκατάστασης, σύμφωνα με το άρθρο 4 παρ. 
6 του ν. 3325/2005. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το άρθρο 10 του ν. 1599/1986 «Σχέσεις Κράτους-Πο- 
λίτη, καθιέρωση νέου τύπου ταυτότητας και άλλες δι¬ 
ατάξεις». 

2. Το ν. 1558/1985 (ΦΕΚ. 137/Α/1985) «Κυβέρνηση και 
Κυβερνητικά όργανα», όπως τροποποιήθηκε με το ν. 
2081/1992 (ΦΕΚ 154/Α/92) και με το άρθρο 1 παρ. 2α του 
ν. 2469/1997 (ΦΕΚ 38Α ) και κωδικοποιήθηκαν με τις δια¬ 
τάξεις του π.δ. 63/2005 «Κωδικοποίηση της νομοθεσίας 
για την κυβέρνηση και τα κυβερνητικά όργανα» (ΦΕΚ 98 
Α') και το π.δ. 437/1985 «Καθορισμός και ανακατανομή 
των αρμοδιοτήτων των Υπουργείων». 

3. Το π.δ. 27/29.1.1996 (ΦΕΚ 19/Α/1.2.1996) «Συγχώνευση 
των Υπουργείων Τουρισμού, Βιομηχανίας, Ενέργειας και 
Τεχνολογίας, και Εμπορίου στο Υπουργείο Ανάπτυξης» 
και το π.δ. 122/2004 (ΦΕΚ 85/Α/17.3.2004) «Ανασύσταση 
του Υπουργείου Τουρισμού». 

4. Το π.δ. 121/2004 (ΦΕΚ 84/ Α) «Διορισμός Υπουργών και 
Υφυπουργών» και το π.δ. 33/2006 (ΦΕΚ 35 Α') «Διορισμός 
Μελών της Κυβέρνησης και Υφυπουργών». 

5. Τις διατάξεις του π.δ. 229/1986 (Α / 96) «Σύσταση 


και Οργάνωση της Γενικής Γραμματείας Βιομηχανίας», 
του π.δ. 396/1989 (ΦΕΚ Α /172) «Οργανισμός της Γενικής 
Γραμματείας», του π.δ. 189/1995 (ΦΕΚ Α / 99) «Συμπλήρωση 
και τροποποίηση του π.δ. 396/1989 και του π.δ. 396 του 
1988» και το π.δ. 182/2005 (ΦΕΚ 230/Α/2005) 

6. Το ν. 3325/2005 (ΦΕΚ 68/Α/05) «Ιδρυση και λειτουργία 
βιομηχανικών - βιοτεχνικών εγκαταστάσεων στο πλαίσιο 
της αειφόρου ανάπτυξης και άλλες διατάξεις» και ειδι¬ 
κότερα το άρθρο 4 παρ.6 αυτού. 

7. Την υπ’αριθμ. Δ15/Α/Φ19/4040/24.2.2006 απόφαση 
του Πρωθυπουργού και του Υπουργού Ανάπτυξης «Ανά¬ 
θεση Αρμοδιοτήτων στους Υφυπουργούς Ανάπτυξης 
Αναστάσιο Νεράντζη και Ιωάννη Παπαθανασίου» (ΦΕΚ 
249/Β/27.2.2006). 

8. Την ανάγκη να καθορισθούν τα δικαιολογητικά για 
τη χορήγηση ειδικής άδειας εγκατάστασης. 

9. Το γεγονός ότι από τις διατάξεις αυτής της Από¬ 
φασης δεν προκαλείται δαπάνη εις βάρος του κρατικού 
προϋπολογισμού, αποφασίζουμε : 

Καθορίζουμε τα αναγκαία δικαιολογητικά για τη χο¬ 
ρήγηση ειδικής άδειας εγκατάστασης, σύμφωνα με το 
άρθρο 4 παρ.6 του ν. 3325/2005, ως εξής : 

1. Αιτιολογική έκθεση στην οποία να αναφέρεται η αι- 
τούμενη παρέκκλιση, οι λόγοι για τους οποίους ζητεί¬ 
ται αυτή και να αιτιολογείται η ιδιάζουσα σημασία του 
έργου για την εθνική οικονομία, το οποίο πρόκειται να 
εξυπηρετήσει η δραστηριότητα της οποίας ζητείται η 
άδεια εγκατάστασης. Το αντικείμενο και η διάρκεια του 
έργου θα πρέπει να τεκμηριώνονται και να υποβάλλονται 
σχετικές συμβάσεις, προκηρύξεις, μελέτες ή αντίστοιχα 
προς αυτά έγγραφα. 

2. Βεβαίωση χρήσης γης με το τοπογραφικό διάγραμμα 
που τη συνοδεύει από την αρμόδια πολεοδομική Υπη¬ 
ρεσία. 

3. Έγκριση περιβαλλοντικών όρων. 

Τα ως άνω δικαιολογητικά υποβάλλονται στην αδειο- 
δοτούσα αρχή της οικείας Νομαρχιακής Αυτοδιοίκησης, 
η οποία αφού τα εξετάσει, τα αποστέλλει μαζί με σχε¬ 
τική εισήγηση και τη γνώμη του οικείου Νομαρχιακού 
Συμβουλίου στο Υπουργείο Ανάπτυξης, προκειμένου να 
εκδοθεί σχετική απόφαση του Υπουργού Ανάπτυξης, 
περί της έγκρισης ή μη, για τη χορήγηση της ειδικής 
εγκατάστασης. 

Σε περίπτωση έγκρισης χορήγησης της ειδικής άδειας 
εγκατάστασης από τον Υπουργό Ανάπτυξης, η αδειοδο- 
τούσα αρχή θα πρέπει να ζητήσει από τον ενδιαφερό- 

μενο τα υπόλοιπα δικαιολογητικά που απαιτούνται για 
χορήγηση άδειας εγκατάστασης, πλην εκείνων για τα 
οποία έχει γίνει εξαίρεση με την ως άνω έγκριση του 
Υπουργού Ανάπτυξης. 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μα'ΐου 2007 

Ο ΥΦΥΠΟΥΡΓΟΣ 

ΑΝΑΣΤΑΣΙΟΣ ΝΕΡΑΝΤΖΗΣ 
-♦- 

Αριθμ. Φ/Α.6.5/30345/2647 (2) 

Τροποποίηση της υπ’ αριθμ. Φ/Α.6.5/ΟΙΚ.22772/1886 κοι¬ 
νής υπουργικής απόφασης περί καθορισμού της θέ¬ 
σης, της έκτασης και των ορίων του Βιομηχανικού 
Πάρκου (ΒΙ.ΠΑ.) Καστοριάς στα διοικητικά όρια των 
Δήμων Καστοριάς και Άργους Ορεστικού της Νομαρ¬ 
χίας Καστοριάς και έγκρισης του Φορέα Β.Ε.ΠΕ. και 
της Μελέτης Περιβαλλοντικών Επιπτώσεων. 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του ν. 2545/1997 «Βιομηχανικές και Επι¬ 
χειρηματικές Περιοχές και άλλες διατάξεις» (ΦΕΚ 254/ 
Α/97) και ειδικότερα τα άρθρα 1 - 6 αυτού, όπως τροπο¬ 
ποιήθηκαν και ισχύουν. 

2. Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ. 63/2005 (ΦΕΚ 
98/Α/2005). 

3. Το π.δ. 456/25.9.1985 «Μεταφορά Αρμοδιοτήτων, Υπη¬ 
ρεσιών και Προσωπικού στα Υπουργεία κ.λπ.» (ΦΕΚ 163/Α) 
και ειδικότερα το άρθρο 1 εδ.(α) και το άρθρο 2 παρ. 1 
αυτού. 

4. Το π.δ. 229/10.7.1986 «Σύσταση και Οργάνωση της 
Γενικής Γραμματείας Βιομηχανίας» (ΦΕΚ 96/Α/86) όπως 
τροποποιήθηκε με τις διατάξεις του π.δ. 396/1989 «Οργά¬ 
νωση της Γ ενικής Γ ραμματείας Βιομηχανίας» (ΦΕΚ 172/ 
Α/89). 

5. Τ ις διατάξεις του ν. 1032/1980 περί συστάσεως Υπουρ¬ 
γείου Χωροταξίας, Οικισμού και Περιβάλλοντος και ειδι¬ 
κότερα των άρθρων 2, 3 και 7 αυτού (ΦΕΚ 57/Α/80). 

6. Το π.δ. 121/2004 (ΦΕΚ 84/Α/04) σχετικά με το διο¬ 
ρισμό του Δημητρίου Σιούφα ως Υπουργού Ανάπτυξης 
και του Γεωργίου Σουφλιά ως Υπουργού Περιβάλλοντος, 
Χωροταξίας και Δημοσίων Έργων και των Σταύρου Κα- 
λογιάννη και Θεμιστοκλή Ξανθόπουλου ως Υφυπουργών 
Περιβάλλοντος, Χωροταξίας και Δημοσίων Έργων. 

7. Το άρθρο 20 του ν. 3190/2003 (ΦΕΚ/249/Α/2003). 

8. Τις διατάξεις του ν. 2742/1999 «Χωροταξικός σχε- 
διασμός και αειφόρος ανάπτυξη και άλλες διατάξεις» 
(ΦΕΚ 207/Α/99). 

9. Τις διατάξεις του άρθρου 3, 4 και 5 του ν. 1650/1986 
«για την προστασία του περιβάλλοντος» (ΦΕΚ 160/ 
Α/86) όπως αντικαταστάθηκαν με τα άρθρα 1, 2, 3 του 
ν.3010/2002 «Εναρμόνιση του ν. 1650/1986 με τις Οδηγίες 
97/11/ΕΕ και 96/61/ΕΕ, διαδικασία οριοθέτησης και ρυθμί¬ 
σεις θεμάτων για τα υδατορέματα και άλλες διατάξεις» 
(ΦΕΚ 91/Α). 


10. Την υπ’ αριθμ. 69269/5387/25.10.1990 (ΦΕΚ 678Β) Κοινή 
Υπουργική απόφαση που αναφέρεται στην «κατάταξη 
έργων και δραστηριοτήτων σε κατηγορίες, περιεχόμενο 
Μελέτης Περιβαλλοντικών Επιπτώσεων (ΜΠΕ), καθορι¬ 
σμός περιεχομένου Ειδικών Περιβαλλοντικών Μελετών 
(ΕΠΜ) και λοιπές συναφείς διατάξεις, σύμφωνα με το ν. 
1650/1986». 

11. Την υπ’ αριθμ. 22303/788/24.6.1998 Κοινή Υπουργική 
απόφαση «Καθορισμός Τεχνικών και Οικονομικών προ¬ 
ϋποθέσεων που θα πρέπει να πληροί ο φορέας ΒΕΠΕ 
κλπ. δικαιολογητικών, εγγράφων και στοιχείων» (ΦΕΚ 
691/Β/98). 

12. Την υπ’ αριθμ. 11014/703/Φ104/14.3.2003 (ΦΕΚ/332Β/03) 
Κοινή Υπουργική απόφαση «Διαδικασία Προκαταρκτικής 
Περιβαλλοντικής Εκτίμησης και Αξιολόγησης και Έγκρι¬ 
σης Περιβαλλοντικών Όρων σύμφωνα με το άρθρο 4 του 
ν. 1650/1986 όπως αντικαταστάθηκε με το άρθρο 2 του 
ν. 3010/2002». 

13. Την υπ’ αριθμ. 15393/2332/5.8.2002, Κοινή Υπουργική 
απόφαση που αναφέρεται στην κατάταξη δημοσίων και 
ιδιωτικών έργων και δραστηριοτήτων σε κατηγορίες, 
σύμφωνα με το άρθρο 3 του ν. 1650/1986, όπως αντικα- 
ταστάθηκε με το άρθρο 1 του ν. 3010/2002 «Εναρμόνιση 
του ν. 1650/1986 με τις Οδηγίες 97/11/ΕΕ και 96/61/ΕΕ κ.α.» 
(ΦΕΚ 91/Α). 

14. Την υπ’ αριθμ. 13727/724/(ΦΕΚ/1087/Β/2003) Κοινή 
Υπουργική απόφαση «Περί αντιστοίχησης των κατηγο¬ 
ριών των βιομηχανικών και βιοτεχνικών δραστηριοτήτων 
με τους βαθμούς όχλησης που αναφέρονται στα πολεο¬ 
δομικά Διατάγματα». 

15. Την υπ’ αριθμ. υπ’ αριθ. 37111/2021/29.9.2003 (ΦΕΚ 
1391/Β/2003) Κοινή Υπουργική απόφαση που αναφέρεται 
στον «Καθορισμό τρόπου ενημέρωσης και συμμετοχής 
του κοινού» σύμφωνα με την παράγραφο 2 του άρθρου 5 
του ν. 1650/86», όπως αντικαταστάθηκε με τις παραγρά¬ 
φους 2 και 3 του άρθρου 3 του ν. 3010/2002. 

16. Την από 18.7.2005 αίτηση του υποψήφιου Φορέα 
Β.Ε.ΠΕ. και τα συνοδευτικά αυτής έγγραφα, καθώς και 
το από 25.7.2005 πρακτικό συνεδρίασης των αρμόδιων 
Διευθύνσεων των Υπουργείων Ανάπτυξης και Περιβάλ¬ 
λοντος, Χωροταξίας και Δημοσίων Έργων για την κατά 
νόμο εξέταση της τυπικής και ουσιαστικής πληρότητας 
του Φακέλου. 

17. Το υπ’ αριθμ. 15/5.9.2005 Πρακτικό Γνωμοδότησης 
του Νομαρχιακού Συμβουλίου Καστοριάς, που γνωμο- 
δωτεί θετικά, σχετικά με τον καθορισμό της Β.Ε.ΠΕ., του 
Φορέα Β.Ε.ΠΕ. και της Μελέτης Περιβαλλοντικών Επιπτώ¬ 
σεων, σύμφωνα με τις προβλέψεις του άρθρου 5 του ν. 
2545/1997. 

18. Το γεγονός ότι το αίτημα δημιουργίας ΒΙ.ΠΑ. στην 
ευρύτερη περιοχή της πόλης της Καστοριάς κρίνεται συμ¬ 
βατό με τις γενικές προβλέψεις του Περιφερειακού Πλαι¬ 
σίου Χωροταξικού Σχεδιασμού και Αειφόρου Ανάπτυξης 
της Δυτικής Μακεδονίας (Απόφαση Υπουργού ΠΕ.ΧΩ.Δ.Ε. 
1472/ΦΕΚΒ/9.10.2003) για τη χωροθέτηση παραγωγικών 
ζωνών του δευτερογενούς τομέα. Επίσης το γεγονός ότι 
η δημιουργία του ΒΙ.ΠΑ εντάσσεται στο υπό διαμόρφωση 
πλέγμα των υποδομών ενίσχυσης της επιχειρηματικής 
δραστηριότητας του Νομού και της Περιφέρειας και το 
ότι συμβάλλει στη βελτίωση της ανταγωνιστικότητας του 
τομέα και την ανάπλαση των μεγάλων αστικών κέντρων 
της περιφέρειας και βελτίωση της ποιότητας της ζωής 
των κατοίκων της. 

19. Την εισήγηση της Διεύθυνσης Βιομηχανικής Χωρο- 
θεσίας και Περιβάλλοντος της Γ.Γ.Β 

20. Την υπ’ αριθμ. Φ/Α.6.5/ΟΙΚ.22772/1886(ΦΕΚ/Β/1465/ 
24.10.2005) Κοινή Υπουργική απόφαση περί καθορισμού 
της θέσης, της έκτασης και των ορίων του Βιομηχανικού 
Πάρκου (ΒΙ.ΠΑ.) Καστοριάς της Νομαρχίας Καστοριάς και 
έγκρισης του Φορέα Β.Ε.ΠΕ. και της Μελέτης Περιβαλλο¬ 
ντικών Επιπτώσεων. 

21. Την υπ’ αριθμ. 31011/2376/19.12.2005 απόφαση έγκρι¬ 
σης χρηματοδότησης του Επενδυτικού σχεδίου και καθο¬ 
ρισμού ποσοστού επιχορήγησης του Φορέα «ΕΤΒΑ ΒΙΠΕ 
Α.Ε» για το έργο Ανάπτυξης του ΒΙ.ΠΑ Καστοριάς όπως 
τροποποιήθηκε με τις υπ’ αριθμ. Φ/Α.16./5.2.2/1163/10972/2 
8.8.2006 και Φ/Α.16./5.2.2/29764/2611/15.12.2006. 

22. Το από 17.5.2006 αίτημα της ΕΤΒΑ ΒΙΠΕ ΑΕ για 
τροποποίηση της υπ' αριθμ. Φ/Α.6.5/ΟΙΚ.22772/1886 Κοινής 
Υπουργικής Απόφασης. 

23. Την υπ’ αριθμ. 120285/ 10.10.2006 εισήγηση της Δ/ 
νσης ΕΑΡΘ του ΥΠΕΧΩΔΕ. 

24. Την εισήγηση της Διεύθυνσης Βιομηχανικής Χωρο- 
θεσίας και Περιβάλλοντος της Γ.Γ.Β. 

25. Το γεγονός ότι από τις κανονιστικές διατάξεις της 
παρούσας δεν προκαλείται δαπάνη σε βάρος του κρα¬ 
τικού προϋπολογισμού και ειδικότερα του οικείου ΟΤΑ 
(ΦΕΚ 154/Α/92), αποφασίζουμε : 

Τροποποιούμε 

1. Κάθε άρθρο όπου αναγράφεται «Δήμοι Καστοριάς και 
Αργους Ορεστικού» με το ορθόν «Δήμων Αγίας Τριάδος 
και Ορεστίδος». 

2. Το άρθρο 3 «Υψος προβλεπόμενης Δαπάνης και κα¬ 
τηγορίες δαπανών Επενδυτικού σχεδίου». 

3. Το άρθρο 4 «Όροι και μέτρα προστασίας του περι¬ 
βάλλοντος για την ίδρυση και τη λειτουργία του Βιομηχα¬ 
νικού Πάρκου (ΒΙ.ΠΑ) Καστοριάς στην περιοχή των αγρο¬ 
κτημάτων Άργους Ορεστικού και Μανιακών των Δήμων 
Καστοριάς και Άργους Ορεστικού Ν. Καστοριάς.» 

Σύμφωνα με τις ως άνω τροποποιήσεις η Κοινή Υπουργική 
Απόφασς διατυπώνεται κατ’ άρθρον ως εξής: 

Αρθρο 1 

Καθορισμός της θέσης, της έκτασης και των ορίων του 
Βιομηχανικού Πάρκου (ΒΙ.ΠΑ) Καστοριάς στην περιοχή των 
Δήμων Αγίας Τριάδος και Ορεστίδος της Νομαρχίας Κα¬ 
στοριάς. 

Καθορίζουμε και οριοθετούμε το Βιομηχανικό Πάρκο 
Καστοριάς σε έκταση 302,15 στρεμμάτων περίπου στα 
αγροκτήματα Αργους Ορεστικού και Μανιακών στα δι¬ 
οικητικά όρια των Δήμων Αγίας Τριάδος και Ορεστίδος 
της Νομαρχίας Καστοριάς. 

Η ακριβής θέση και τα όρια του ΒΙ.ΠΑ φαίνονται στο 
υπό κλίμακα 1:5000 συνημμένο σχέδιο Πολεοδομικής Με¬ 
λέτης που συντάχθηκε από τον Αρχιτέκτονα Μηχανικό 
Δημήτριο Δούμα. 

Η συνολική προς οριοθέτηση έκταση του ΒΙ.ΠΑ ορίζεται 
από την τεθλασμένη γραμμή που ενώνει τα σημεία ΤΙ, Τ2, Τ3, 

Τ4.Τ22, Τ23, ΤΙ. Τα σημεία αυτά ορίζονται από τα ζεύγη των 

συντεταγμένων του πίνακα που ακολουθεί που είναι συνδε- 
δεμένες με το κρατικό σύστημα συντεταγμένων ΕΓΣΑ: 

ΠΙΝΑΚΑΣ ΣΥΝΤΕΤΑΓΜΕΝΩΝ ΤΩΝ ΚΟΡΥΦΩΝ ΤΟΥ 
ΠΟΛΥΓΩΝΟΥ ΠΟΥ ΟΡΙΟΘΕΤΟΥΝ ΤΟ ΒΙ.ΠΑ. 

ΚΑΣΤΟΡΙΑΣ (ΣΥΝΤΕΤΑΓΜΕΝΕΣ ΕΓΣΑ) 


ΚΟΡΥΦΗ 

X (Μ) 

Ψ(μ) 

ΤΙ 

267591,976 

4484810,494 


Τ2 

267569,663 

4484820,495 

Τ3 

267564,708 

4484826,365 

Τ4 

267557,450 

4484834,355 

Τ5 

267560,946 

4484866,673 

Τ6 

267493,047 

4484855,558 

Τ 7 

267356,387 

4484977,498 

Τ8 

267207,077 

4485053,178 

Τ9 

267669,340 

4485704,608 

Τ10 

267793,189 

4485616,724 

Τ11 

267799,658 

4485572,763 

Τ12 

267815,458 

4485504,751 

Τ13 

267831,258 

4485461,030 

Τ14 

267850,704 

4485436,740 

Τ15 

267868,002 

4485413,893 

Τ16 

267936,837 

4485404,988 

Τ17 

267963,677 

4485395,868 

Τ18 

267970,065 

4485392,279 

Τ19 

267726,244 

4485048,680 

Τ20 

267683,836 

4485078,773 

Τ21 

267591,734 

4484948,981 

Τ22 

267591,092 

4484925,331 

Τ23 

267593,445 

4484864,596 

ΤΙ 

267591,976 

4484810,494 


ΣΥΝΟΛΙΚΟ ΕΜΒΑΔΟΝ ΒΙ.ΠΑ 
(Τ 1 ,Τ 2,Τ 3...Τ 22,Τ23) = 302.014,51 τ.μ. 

Αρθρο 2 

Καθορισμός του Φορέα ίδρυσης του Βιομηχανικού 
Πάρκου (ΒΙ.ΠΑ) Καστοριάς στην των Δήμων Αγίας Τρι¬ 
άδος και Ορεστίδος, Ν. Καστοριάς και επιτρεπόμενες 
δραστηριότητες. 

1. Ορίζουμε φορέα ίδρυσης του Βιομηχανικού Πάρκου 
Καστοριάς στην περιοχή των Δήμων Αγίας Τριάδος και 
Ορεστίδος, Ν. Καστοριάς την ανώνυμη εταιρεία «ΕΤΒΑ 
ΒΙ.ΠΕ Α.Ε.» 

2. Επιτρεπόμενες δραστηριότητες είναι αυτές των άρ¬ 
θρων 1 παρ. 2 (β) και 2 του ν. 2545/1997. 

Άρθρο 3 

3.1 ΥΨΟΣ ΠΡΟΒΛΕΠΟΜΕΝΗΣ ΔΑΠΑΝΗΣ 

Το ύψος της προβλεπόμενης επένδυσης, ορίζεται σε 
2.497.810,00 και περιλαμβάνει τα αναφερόμενα παρακάτω 
έργα υποδομής και λοιπές ενέργειες. 

3.2 ΚΑΤΗΓΟΡΙΕΣ ΔΑΠΑΝΩΝ ΕΠΕΝΔΥΤΙΚΟΥ ΣΧΕΔΙΟΥ 



Περιγραφή 

Εγκεκριμένος 

προϋπολογισμός 

1 

Δίκτυο οδοποιίας 

409.652,00 

2 

Δίκτυο ύδρευσης 

177.757,00 

3 

Δεξαμενή ύδρευσης 

0 

4 

Δίκτυο αποχέτευσης όμ¬ 
βριων 

752.405,00 

5 

Δίκτυο αποχέτευσης ακα¬ 
θάρτων 

297.792,00 

6 

Κτιριακά έργα 

175.388,00 

7 

Ηλεκτροφωτισμός οδών 

119.039,00 


Δίκτυο ευρωζωνικών υπη¬ 
ρεσιών (ΜΕΛΕΤΗ & ΚΑΤΑ¬ 
ΣΚΕΥΗ) 

166.967,00 


ΣΥΝΟΛΟ (ΕΠΙΛΕΞΙΜΟ ΚΟ¬ 
ΣΤΟΣ) 

2.099.000,00 


ΦΠΑ 19% 

398.810,00 


ΓΕΝΙΚΟ ΣΥΝΟΛΟ 

2.497.810,00 


Για την επιλεξιμότητα του ΦΠΑ ο φορέας θα πρέπει να 
προσκομίσει πριν την καταβολή των δόσεων έγγραφο 
από την αρμόδια Δ.Ο.Υ. ότι στο πλαίσιο των οικονομικών 
δραστηριοτήτων του δεν συμψηφίζεται ο ΦΠΑ. 

Αρθρο 4 

Όροι και μέτρα προστασίας του περιβάλλοντος για την 
ίδρυση και τη λειτουργία του Βιομηχανικού Πάρκου (ΒΙ. 
ΠΑ) Καστοριάς στην περιοχή των αγροκτημάτων Άργους 
Ορεστικού και Μανιακών των Δήμων Αγίας Τριάδος και 
Ορεστίδος Ν. Καστοριάς. 

1. Οριακές τιμές εκπομπής ρυπαντικών φορτίων σύμ¬ 
φωνα με την ισχύουσα νομοθεσία. 

Γ ια τις δραστηριότητες που εγκαθίστανται πρέπει να 
τηρούνται τα ακόλουθα : 

1.1 Επιτρεπόμενο όριο συγκέντρωσης σωματιδιακών 
εκπομπών: < 100 πηρ/Νηι 3 (π.δ. 1180/1981). 

1.2 Εκπομπές αμιάντου < 0,1 ηηρ/Νηη 3 , εφόσον η παροχή 
απαερίων είναι > 5.000 ιτι 3 /ώρα και το εκπεμπόμενο φορτίο 
αμιάντου στην ατμόσφαιρα > 0,5 ριΥώρα (ΚΥΑ 8243/1113/91, 
άρθρο 3, παράγραφος 3β - ΦΕΚ 138/Β/8.3.1991). 

1.3 Για τους υπολοίπους αερίους ρύπους θα ακολου¬ 
θείται το π.δ. 1180/1981 ή άλλη σχετική νομοθετική διά¬ 
ταξη. 

1.4 Βιομηχανικοί λέβητες Υπ. Απ. 11294/1993 (ΦΕΚ 
264Β/93) (για αέρια και υγρά καύσιμα). Στερεά καύσιμα: 
Κ.Υ.Α. 11535/93 ΦΕΚ 328Β/93. 

1.5 Υγρά απόβλητα: η διάθεση των υγρών αποβλήτων 
και λυμάτων των δραστηριοτήτων, στο δίκτυο ακαθάρ¬ 
των του ΒΙ.ΠΑ να γίνεται σύμφωνα με σχετικό κανονι¬ 
σμό που θα συνταχθεί από τον φορέα διαχείρισης του 
έργου και θα εγκριθεί από τις αρμόδιες Νομαρχιακές 
υπηρεσίες. Επιπλέον να τηρούνται οι περιβαλλοντικοί 
όροι που εκδίδονται για την λειτουργία των επί μέρους 
δραστηριοτήτων. 

2. Μέγιστες επιτρεπόμενες συγκεντρώσεις ρυπαντικών 
φορτίων στους αποδέκτες σύμφωνα με τις κείμενες δι¬ 
ατάξεις. 

2.1 Ατμόσφαιρα: όπως καθορίζονται στην Οδηγία 30/99/ 
ΕΕ ((ΠΥΣ 34/2002 - ΦΕΚ125/Α/2002). 

3. Ειδικές οριακές τιμές στάθμης θορύβου και δονή¬ 
σεων. 

3.1 Κατά τη φάση της κατασκευής των έργων υποδομής 
να τηρούνται οι διατάξεις των παρακάτω αποφάσεων: 


• Υγειονομική διάταξη Α5/2375 (ΦΕΚ 689/Β/18.8.1978), 
"Περί χρήσεως κατασιγασμένων αεροσφυρών”. 

• Υπουργική απόφαση 56206/1613 (ΦΕΚ 570/Β/9.9.1986), 
"Περί προσδιορισμού της ηχητικής εκπομπής των μηχα¬ 
νημάτων και συσκευών εργοταξίου σε συμμόρφωση προς 
τις Οδηγίες 79/113/ΕΟΚ, 81/1051/ΕΟΚ και 85/405/ΕΟΚ”. 

• Υπουργική απόφαση 69001/1921/1988 (ΦΕΚ 751/Β/18.8.88), 
"Περί έγκρισης τύπου ΕΕ για την οριακή τιμή στάθμης 
θορύβου μηχανημάτων και συσκευών εργοταξίου". 

• Υπουργική απόφαση 76591 (ΦΕΚ 81/Β/21.2.1991), “Περί 
καθορισμού οριακών τιμών στάθμης θορύβου ορισμένων 
μηχανημάτων και συσκευών εργοταξίου". 

• Κοινή Υπουργική απόφαση 37393/2028/2003 (ΦΕΚ 
1418/Β/1.10.2003), "Μέτρα και όροι για τις εκπομπές θο¬ 
ρύβου στο περιβάλλον από εξοπλισμό προς χρήση σε 
εξωτερικούς χώρους”. 

3.2 Κατά τη φάση της λειτουργίας του ΒΙ.ΠΑ η στάθμη 
θορύβου δεν πρέπει να υπερβαίνει το ανώτατο όριο των 
55 άΒ(Α) μετρούμενο στα όρια του οικοπέδου σύμφωνα 
με το άρθρο 2, παράγραφος 5, του π.δ. 1180/81, ΦΕΚ 293/ 
Α/6.10.81) και με δεδομένη τη φύση των μονάδων που θα 
εγκατασταθούν. 

3.3 Η μέση στάθμη θορύβου κατά τη λειτουργία των 
εργοταξίων να είναι 65 άΒ(Α). Σε κάθε περίπτωση για 
τη λειτουργία των εργοταξιακών εγκαταστάσεων του 
έργου ισχύουν τα προβλεπόμενα στο π.δ. 1180/81 (ΦΕΚ 
293/Α/6.10.81). 

4. Τεχνικά έργα και μέτρα αντιρρύπανσης ή γενικότερα 
αντιμετώπισης της υποβάθμισης του περιβάλλοντος, που 
επιβάλλεται να κατασκευασθούν ή να τηρηθούν. 

4.1 Γ ενικά μέτρα - Φάση κατασκευής των έργων υπο¬ 
δομής. 

1. Η εκτέλεση των εκσκαφών να μην γίνεται σε περίοδο 
υψηλών βροχοπτώσεων. 

2. Οι εκσκαφές να περιορίζονται στις απολύτως απα¬ 
ραίτητες και να ληφθεί μέριμνα για τον περιορισμό εκ¬ 
πομπής σκόνης. Γ ια το σκοπό αυτό κρίνεται αναγκαία η 
λήψη των ακόλουθων μέτρων: 

• Συχνή διαβροχή των χώρων εκχωμάτωσης και επι- 
χωμάτωσης. 

• Συχνή διαβροχή και κάλυψη των αποθηκευμένων προ¬ 
ϊόντων εκσκαφής και των αδρανών για την παρασκευή 
του σκυροδέματος. 

• Ύψωση προστατευτικού περιφράγματος ανάλογου 
ύψους γύρω από τους σωρούς χωμάτων στο εργοτάξιο 
κατασκευής. 

• Κάλυψη των οχημάτων μεταφοράς προϊόντων εκσκα¬ 
φής και υλικών κατασκευής με ειδικό κάλυμμα (ύφασμα 
κλπ.). 

• Τακτική συλλογή και αποκομιδή των άχρηστων υλικών 
στερεών απορριμμάτων και στη συνέχεια διάθεσή τους 
σε εγκεκριμένο χώρο διάθεσης απορριμμάτων μετά από 
σχετική άδεια. 

• Διαβροχή των διαδρόμων κίνησης των οχημάτων και 
διανοιχθέντων τμημάτων του έργου. 

3. Τα απαιτούμενα αδρανή να λαμβάνονται από λατο¬ 
μεία νομίμως λειτουργούντα. 

4. Τα προκύπτοντα πλεονάζοντα αδρανή υλικά από τα 
έργα κατασκευής είναι αναγκαίο να επαναχρησιμοποι- 
ηθούν, όπου είναι εφικτό, ή να εναποτεθούν σε σωρούς 
χαμηλού ύψους, ύστερα από σχετική άδεια και σε χώ¬ 
ρους που θα υποδειχθούν από τις αρμόδιες Νομαρχιακές 
Υπηρεσίες. Παραδειγματικά αναφέρουμε ότι ως τέτοιοι 
χώροι κατά προτεραιότητα μπορούν να χρησιμοποιη- 

θούν α) χώροι της ΒΕΠΕ εφόσον υπάρχει πρόβλεψη στη 
μελέτη των έργων υποδομής ή δοθεί οδηγία από την 
Επίβλεψη του έργου, β) εγκαταλειμμένα λατομεία, γ) 
νόμιμες χωματερές και ΧΥΤΑ. Ειδικά κατά την εκτέλεση 
των έργων υδροληψίας στον ποταμό Αλιάκμονα η προ¬ 
σωρινή εναπόθεση υλικών να γίνεται σε απόσταση που 
να διασφαλίζει ότι τα όμβρια ύδατα δεν θα παρασύρουν 
τα υλικά στον ποταμό. 

5. Να γίνεται ταχεία κατά το δυνατόν απομάκρυνση των 
προϊόντων εκσκαφής για τις απαιτούμενες επιχώσεις. 

6. Η επέμβαση στην ευρεία κοίτη του ποταμού Αλιάκ¬ 
μονα να περιοριστεί αποκλειστικά στην θέση υδρολη¬ 
ψίας. Να ληφθούν όλα τα αναγκαία μέτρα προκειμένου 
να αποφευχθεί ρύπανση του ποταμού από κάθε είδους 
ρύπους. Το αντλιοστάσιο να κατασκευαστεί σε απόσταση 
από την πλημμυρική κοίτη του ποταμού. 

7. Να συνταχθεί ειδική κυκλοφοριακή μελέτη για την 
ένταξη του ΒΙ.ΠΑ στο οδικό δίκτυο της περιοχής, δεδο¬ 
μένου ότι θα αυξηθεί ο κυκλοφοριακός φόρτος ιδιαίτερα 
κατά τη φάση λειτουργίας του έργου. Επίσης να ληφθούν 
τα κατάλληλα μέτρα, ώστε να εξασφαλίζεται η κατά το 
δυνατόν μικρότερη κυκλοφοριακή και ηχητική επιβάρυνση 
της περιοχής. 

8. Κατά την διάρκεια κατασκευής των έργων πρέπει να 
ληφθεί μέριμνα για την ελεύθερη και ασφαλή κυκλοφο¬ 
ρία των πεζών, κατάλληλη φωτοσήμανση των παρακα¬ 
μπτήριων σημάτων και να εφαρμοσθούν μέτρα που να 
ελαχιστοποιούν τους κυκλοφοριακούς κινδύνους. 

9. Σε περίπτωση διαρροής καυσίμων, πίσσας ή λαδιών 
να γίνεται χρήση προσροφητικών υλικών (άμμος, ροκα¬ 
νίδια κ.τλ.), τα οποία στη συνέχεια να διαχειρίζονται ως 
επικίνδυνα απόβλητα. 

10. Τα ακατάλληλα και πλεονάζοντα υλικά εκσκαφής 
να διατεθούν σε κατάλληλες περιοχές που δεν επηρε¬ 
άζεται η ροή των υδάτων και μακριά από οικισμούς και 
λοιπά κτίσματα. Απαγορεύεται αυστηρά η απόρριψη των 
μπαζών, προϊόντων εκσκαφών, υλικών κατασκευής και 
γενικότερα στερεών αποβλήτων σε κοίτες ποταμών και 
παρακείμενα ρέματα. 

11. Κατά τη διάρκεια των διατρήσεων του εδάφους 
θα χρησιμοποιείται μηχανολογικός εξοπλισμός για την 
συγκράτηση της σκόνης. 

12. Η λειτουργία των μηχανημάτων που εργάζονται στο 
χώρο να γίνεται με προσεκτικούς χειρισμούς ώστε να 
περιορίζεται η έκλυση της σκόνης. 

13. Για τον περιορισμό της εκπομπής σκόνης να λαμ- 
βάνονται όλα τα αναγκαία μέτρα. 

14. Οι προσωρινοί χώροι εναπόθεσης των υλικών εκ¬ 
σκαφής ή κατασκευής δεν πρέπει να γειτνιάζουν με ρέ¬ 
ματα. 

15. Πρέπει να εξασφαλίζεται η απρόσκοπτη ροή των 
επιφανειακών υδάτων. 

16. Πρέπει να αποφεύγονται άσκοπες εκχερσώσεις πε¬ 
ριοχών εκτός των ζωνών των έργων και του χώρου του 
εργοταξίου. 

17. Γ ια την αντιμετώπιση θορύβων να τηρούνται οι δια¬ 
τάξεις της ισχύουσας νομοθεσίας (παράγραφος 3). 

18. Να λαμβάνονται τα απαιτούμενα μέτρα για τη μείω¬ 
ση των οχλήσεων από θορύβους προερχόμενους από την 
κίνηση και λειτουργία μηχανημάτων, οχημάτων κ.λπ. 

19. Τα οχήματα και τα μηχανήματα που θα χρησιμοποι¬ 
ηθούν κατά την διάρκεια κατασκευής των έργων πρέπει 
να είναι καλά συντηρημένα ώστε οι εκπομπές καπνού από 
την κίνησή τους να είναι οι ελάχιστες δυνατές. 


20. Πρέπει να αποφεύγεται η διέλευση οχημάτων μετα¬ 
φοράς αδρανών υλικών από κατοικημένες περιοχές. 

21. Πρέπει να γίνεται ασφαλτόστρωση των οδών, το 
συντομότερο δυνατόν, ανάλογα με την πρόοδο των ερ¬ 
γασιών. 

22. Τα φορτηγά μεταφοράς προϊόντων εκσκαφής ή 
αδρανών εκτός του εργοταξίου ή πλησίον κατοικημένων 
περιοχών να είναι καλυμμένα και ταυτόχρονα να γίνεται 
διαβροχή των μεταφερομένων υλικών. Να τοποθετηθεί 
σύστημα πλύσης των τροχών των χωματουργικών οχη¬ 
μάτων πριν από την είσοδό τους σε ασφαλτοστρωμένο 
δημόσιο δρόμο. 

23. Πρέπει να γίνεται διαβροχή των εργοταξιακών δρό¬ 
μων και διανοιχθέντων τμημάτων του έργου, καθώς και 
των σωρών των υλικών εκσκαφής και των αδρανών για 
την παρασκευή του σκυροδέματος. 

24. Οι μονάδες παραγωγής ασφαλτομίγματος και έτοι¬ 
μου σκυροδέματος, οι οποίες πιθανώς να εγκατασταθούν 
για την εξυπηρέτηση του έργου, πρέπει να είναι εφοδι¬ 
ασμένες με κατάλληλα συστήματα ξηρής αποκονίωσης 
(σακκόφιλτρα ή άλλα ισοδύναμα μέσα αποκονίωσης), 
ώστε οι εκπομπές σκόνης να μην υπερβαίνουν τα επιτρε¬ 
πόμενα όρια, όπως καθορίζονται στο π.δ. 1180/1981. Επίσης 
οι μονάδες αυτές πρέπει να εφοδιασθούν με έγκριση 
περιβαλλοντικών όρων από τις αρμόδιες Υπηρεσίες. 

25. Μετά τη σκυροδέτηση απαγορεύεται στο χώρο του 
εργοταξίου η έκπλυση των αυτοκινήτων μεταφοράς έτοι¬ 
μου σκυροδέματος ή η ανεξέλεγκτη διάθεση των υπο- 
λειμάτων που δεν έχουν χρησιμοποιηθεί. 

26. Πρέπει να ληφθεί μέριμνα για ελαχιστοποίηση δυνα¬ 
τότητας απόπλυσης των υλικών επίχωσης από ξαφνικές 
βροχές. Να υπάρχει μέριμνα, ώστε, τα υλικά εκσκαφών 
που αποθηκεύονται μετά την εκσκαφή σε σωρούς στο 
εργοτάξιο να μπορούν να καλυφθούν με πλαστικά φύλλα 
σε περίπτωση ξαφνικής βροχής. 

27. Εφόσον κατά την εκσκαφή για την κατασκευή των 
έργων υποδομής του ΒΙ.ΠΑ συναντηθούν νερά υπογείου 
ορίζοντα ή από πλευρικές διηθήσεις, πρέπει αυτά να 
αποστραγγίζονται κατάλληλα. 

28. Η κατασκευή του αποχετευτικού δικτύου και ειδικό¬ 
τερα των σημείων, που μπορεί να αναπτύξουν οσμές (π.χ. 
αντλιοστάσια, φρεάτια συλλογής αγωγών κτλ) πρέπει 
να κατασκευασθούν με όλες τις ενδεδειγμένες προδια¬ 
γραφές για ελαχιστοποίηση της ανάπτυξης οσμών από 
λιμνάζοντα απόβλητα. 

29. Απαγορεύεται η ρύπανση των επιφανειακών και 
υπογείων υδάτων από κάθε είδους λάδια, καύσιμα κ.τλ., 
καθώς και η απόρριψη μεταχειρισμένων λαδιών επί του 
εδάφους. Η διαχείριση των μεταχειρισμένων ορυκτελαίων 
πρέπει να γίνεται σύμφωνα με τα προβλεπόμενα στο π.δ. 
82/2004 (ΦΕΚ 64/Α/2004) "Μέτρα και όροι και πρόγραμμα 
για την εναλλακτική διαχείριση των αποβλήτων λιπα- 
ντικών ελαίων”. Ειδικότερα απαγορεύεται η κυκλοφορία 
και η στάθμευση μηχανημάτων στην ευρεία κοίτη του 
ποταμού Αλιάκμονα προς αποφυγή της ρύπανσης του 
ποταμού από τυχόν διαρροές λαδιών ή καυσίμων. 

30. Δεν πρέπει να γίνονται καύσεις υλικών κάθε μορφής 
(λάδια, ελαστικά κτλ) κατά την εκτέλεση των έργων, 
χωρίς την ανάλογη έγκριση (κοινή υπουργική απόφαση 
11535/1993 - ΦΕΚ 328/93). 

31. Να γίνεται χρήση προσροφητικών υλικών σε πε¬ 
ρίπτωση διαρροής καυσίμων, λιπαντικών ή πίσσας, τα 
οποία στη συνέχεια να διαχειρίζονται ως επικίνδυνα. 

32. Μετά το πέρας των έργων κατασκευής να γίνει 
αποκατάσταση, κατά το δυνατόν, του φυσικού περιβάλ¬ 
λοντος. 

33. Για την αντιμετώπιση των μορφολογικών επιπτώσε¬ 
ων στο έδαφος να γίνουν προσεκτικές οριστικές μελέτες 
οδοποιίας και περιβάλλοντος χώρου, με αποφυγή μεγά¬ 
λων πρανών επιχωμάτων και ορυγμάτων και με κατάλ¬ 
ληλα μέτρα μορφολογικής προσαρμογής. 

34. Κατά την διάρκεια των εκσκαφών για την διαμόρ¬ 
φωση του χώρου και καθ’ όλη την διάρκεια της κατα¬ 
σκευής θα πρέπει να τηρούνται τα μέτρα διαχείρισης του 
εργοταξίου με σκοπό τον έλεγχο των εκπομπών σκόνης 
και την μείωση του επιπέδου όχλησης στο γειτονικό 
οικισμό και κατ’ επέκταση της όχλησης στην ευρύτερη 
περιοχή. 

35. Να γίνει αποκατάσταση της βλάστησης, ιδιαίτερα 
στα πρανή προς ενίσχυση αυτών και την προστασία τους 
από τη διάβρωση, όπως επίσης και η υδραυλική τους 
προστασία. 

36. Απαγορεύεται η ανεξέλεγκτη διάθεση των πλεονα- 
ζόντων υλικών στην γύρω περιοχή. Στην περίπτωση αυτή, 
όπως και στην περίπτωση ανάγκης λήψης δανείων, θα 
γίνει εξεύρεση κατάλληλων χώρων διάθεσης των χωμα¬ 
τισμών ή λήψης δανείων υλικών, σύμφωνα με διερεύνηση 
και κατάλληλη περιβαλλοντική μελέτη και αδειοδότηση 
από τον κατασκευαστή του έργου. 

37. Να γίνει φύτευση των προβλεπόμενων χώρων πρα¬ 
σίνου καθώς και των πρανών που θα δημιουργηθούν από 
την κατασκευή των έργων υποδομής, ώστε περιμετρικά 
του ΒΙ.ΠΑ να αναπτυχθεί ζώνη πρασίνου που θα καλύπτει 
τουλάχιστον το 5% της συνολικής έκτασης του πάρκου 
όπως προβλέπει ο ν. 2545/1997 ύστερα από ειδική μελέτη 
αρχιτεκτονικής τοπίου που θα συμπεριλαμβάνει επίσης 
τον χώρο της δεξαμενής, την οδό σύνδεσης της με τον 
χώρο του ΒΙΟ.ΠΑ και την περιοχή του κόμβου σύνδεσης 
του ΒΙΟ.ΠΑ με τον κάθετο άξονα της Εγνατίας οδού, θα 
καλύπτει το σύνολο των φυτεύσεων και και θα αντιμε¬ 
τωπίζει συνολικά το θέμα της λειτουργικής και αισθη¬ 
τικής ένταξης του ΒΙΟ.ΠΑ στο υφιστάμενο περιβάλλον 
της περιοχής. Κατά την εκπόνηση της μελέτης να δοθεί 
προτεραιότητα στην επιλογή φυτών ταχείας ανάπτυξης 
και συστημάτων άρδευσης για εξοικονόμηση νερού. 

38. Να γίνει δημιουργία ζωνών πρασίνου με φύτευση στον 
περιβάλλοντα χώρο των κτιριακών εγκαταστάσεων, συστά¬ 
δων δέντρων και καλλωπιστικών θάμνων μέσω φυτοτεχνικής 
μελέτης. Σε κάθε περίπτωση τα φυτά που θα χρησιμοποι¬ 
ηθούν πρέπει να ταιριάζουν με την τοπική χλωρίδα και να 
αντέχουν στις κλιματικές συνθήκες της περιοχής. 

39. Κατά την κατασκευή πλησίον κατοικημένων περιο¬ 
χών και οικισμών, ο κύριος του έργου και κατά συνέπεια 
ο ανάδοχος να μελετήσει τη διάταξη των εργοταξίων και 
να προγραμματίσει την κατασκευή, έτσι ώστε να προκλη- 
θεί η ελάχιστη δυνατή πιθανή παρενόχληση στις λειτουρ¬ 
γίες του αστικού ανθρωπογενούς περιβάλλοντος. 

40. Για την αντιμετώπιση των επιπτώσεων στο τοπίο 
κατά την κατασκευή του Πάρκου κρίνεται σκόπιμη η ανά¬ 
πτυξη νέας περιμετρικής υψηλής και χαμηλής βλάστησης 
από τις αρχές της κατασκευαστικής περιόδου σε επιλεγ¬ 
μένα σημεία της έκτασης. 

41. Η αρχιτεκτονική των κτιριακών εγκαταστάσεων 
πρέπει να εντάσσεται αρμονικά στο περιβάλλον και να 
ληφθεί υπόψη η αρχιτεκτονική και το πολεοδομικό ύφος 
της ευρύτερης περιοχής. Τα κτίρια πρέπει να διατηρη¬ 
θούν κατά το δυνατόν σε χαμηλό ύψος και κλίμακα και 


να μην υπερβαίνουν τους ισχύοντες όρους δόμησης για 
την περιοχή και το χρώμα τους πρέπει να ακολουθεί 
τους χρωματικούς τόνους της βλάστησης και της γης. 
Επίσης να χρησιμοποιηθούν υλικά που να εναρμονίζονται 
στο περιβάλλον. 

42. Πρέπει να ενημερωθεί η αντίστοιχη Εφορεία Αρχαι¬ 
οτήτων για την έναρξη των εργασιών κατασκευής του 
έργου, ώστε να γίνεται η εκτέλεσή τους υπό την επίβλεψη 
της αν κριθεί αναγκαίο. 

43. Κατά τη σύνταξη των τεχνικών μελετών των δι¬ 
κτύων υποδομής να καταβληθεί κάθε προσπάθεια για 
ήπιες κατά το δυνατότερο παρεμβάσεις στο ανάγλυφο 
του τοπίου. 

44. Πριν την κατασκευή κτιρίων, να προηγείται γεωτε¬ 
χνική μελέτη για τον ακριβή προσδιορισμό των δεδομέ¬ 
νων των φυσικομηχανικών παραμέτρων στο χώρο της 
θεμελίωσης αυτών. 

45. Τα λύματα από τους χώρους υγιεινής του προσω¬ 
πικού να διατίθενται σύμφωνα με τις ισχύουσες υγειο¬ 
νομικές διατάξεις και μετά από σχετική άδεια. 

46. Ο φορέας του έργου θα πρέπει να εξαντλήσει τη 
δυνατότητα χρησιμοποίησης ντόπιου εργατικού δυνα¬ 
μικού κατά την κατασκευή και λειτουργία της μονάδας, 
πριν καταφύγει σε προσλήψεις από άλλες περιοχές. 

47. Ο κύριος του έργου οφείλει να φροντίζει για τη 
λειτουργία των εγκαταστάσεων, την απομάκρυνση των 
απορριμμάτων και τη διατήρηση της καθαριότητας των 
χώρων επέμβασης. 

48. Να γίνει πρόσληψη από το φορέα του έργου κα¬ 
τάλληλου ιατρού και οργάνωση εξοπλισμένου ιατρείου 
για παροχή πρώτων βοηθειών. 

4.2 Ειδικά μέτρα - Φάση λειτουργίας του ΒΙ.ΠΑ των 
Δήμων Αγίας Τριάδος και Ορεστίδος. 

1. Κατά την εκπόνηση των μελετών των κτιρίων ο ενερ¬ 
γειακός σχεδιασμός αυτών να γίνει με βάση τις αρχές 
της βιοκλιματικής αρχιτεκτονικής και της εξοικονόμησης 
ενέργειας σε κτίρια. Προτεραιότητα με φθίνουσα βαρύ¬ 
τητα να δοθεί στην εξοικονόμηση ενέργειας, τη χρήση 
ανανεώσιμων πηγών και τη χρήση καθαρών τεχνολογιών. 
Σε κάθε περίπτωση να εφαρμοσθεί η οδηγία 3ΑΝ/Ε/93 
της ΕΕ και οι αντίστοιχοι Ελληνικοί Κανονισμοί για τα 
δημόσια κτίρια. Σχετική έκθεση με την ενεργειακή απόδο¬ 
ση των κτιρίων και αναλυτικά στοιχεία του ενεργειακού 
σχεδιασμού τους να υποβληθούν την ολοκλήρωση των 
μελετών στο Υ.ΠΕ.ΧΩ.Δ.Ε. και να κοινοποιηθούν στο Τμή¬ 
μα Περιβάλλοντος της ΝΟΜ. ΑΥΤ. ΚΑΣΤΟΡΙΑΣ. 

2. Να γίνει η επιλογή του συστήματος θέρμανσης κατά 
το δυνατόν με την χαμηλότερη περιβαλλοντική επιβά¬ 
ρυνση. 

3. Γ ια την κάλυψη των ενεργειακών αναγκών του ΒΙ.ΠΑ 
να προτιμηθεί ως καύσιμο το φυσικό αέριο (όταν συνδε¬ 
θεί η συγκεκριμένη περιοχή) ή το υγραέριο. 

4. Να λαμβάνονται τα απαιτούμενα μέτρα από κάθε 
μονάδα που θα εγκαθίσταται εντός του ΒΙ.ΠΑ για τον 
περιορισμό των οσμών, που ενδεχόμενα προκαλούνται 
από την λειτουργία τους. 

5. Πρέπει να τηρούνται σε κάθε περίπτωση τα επιτρε¬ 
πόμενα όρια θορύβου τα αναφερόμενα στην παράγρα¬ 
φο 3 του παρόντος. Για το σκοπό αυτό είναι αναγκαίο 
να διενεργούνται τακτικές μετρήσεις θορύβου από τον 
Φορέα του ΒΙ.ΠΑ και σε περίπτωση μη τήρησης των επι¬ 
τρεπόμενων ορίων ο Φορέας να εισηγείται στις αρμόδιες 
Υπηρεσίες την επιβολή πρόσθετων μέτρων προστασίας 
ή και διοικητικών κυρώσεων. 

6. Στερεά απόβλητα: Η περισυλλογή, μεταφορά, απο¬ 
θήκευση και η εν γένει διαχείριση των στερεών αποβλή¬ 
των, να γίνεται σύμφωνα με την ισχύουσα νομοθεσία, 
να τηρούνται δε οι διατάξεις των πιο κάτω αποφάσεων, 
όπως αυτές ισχύουν: 

• Κοινή Υπουργική απόφαση 29407/3508/2002 (ΦΕΚ 
1572Β716.12.2002) «Μέτρα και όροι για την υγειονομική 
ταφή των αποβλήτων». 

• Κοινή Υπουργική απόφαση 114218/1997 (ΦΕΚ ΙΟΙΘΒ') 
«Κατάρτιση πλαισίου προδιαγραφών και γενικών προ¬ 
γραμμάτων διαχείρισης στερεών αποβλήτων». 

• Κοινή Υπουργική απόφαση 50910/2727/2003 (ΦΕΚ 1909 
Β’/22.12.2003) «Μέτρα και όροι για τη Διαχείριση Στερεών 
Αποβλήτων, Εθνικός και Περιφερειακός Σχεδιασμός». 

• Κοινή Υπουργική απόφαση 22912/1117/2005 (ΦΕΚ 759 
Β’/6.8.2005) «Μέτρα και όροι για την πρόληψη και τον 
περιορισμό της ρύπανσης του περιβάλλοντος από την 
αποτέφρωση των αποβλήτων». 

• Κοινή Υπουργική απόφαση Η.Π 13588/725/2006 (ΦΕΚ 
383 Β728.3.2006) που αφορά μέτρα, όρους και περιορι¬ 
σμούς για την Διαχείριση Επικινδύνων Αποβλήτων 

Π. δ/γμα 82/2004 (ΦΕΚ 64 Α/2.3.2004) «Μέτρα, όροι και 
πρόγραμμα για την εναλλακτική διαχείριση των Αποβλή¬ 
των ΛιπαντικώνΗ διαχείριση των ρευμάτων αποβλήτων τα 
οποία εμπίπτουν στο πεδίο εφαρμογής του ν. 2939/2001 
(ΦΕΚ 179Α’) να γίνεται σύμφωνα με τις διατάξεις είτε του 
Νόμου αυτού (π.χ. για τα απόβλητα συσκευασίας), είτε 
του αντίστοιχου για κάθε ρεύμα, π. δ/γματος, που έχει 
εκδοθεί σε εφαρμογή του ίδιου νόμου. Ειδικότερα: 

α) Οι συλλεγόμενες από το φορέα διαχείρισης του 
ΒΙ.ΠΑ. συσκευασίες (χαρτιά, μέταλλα, γυαλί κ.α.) να πα- 
ραδίδονται σε κατάλληλα αδειοδοτημένες εγκαταστά¬ 
σεις προς αξιοποίηση, μέσω εγκεκριμένων συστημάτων 
εναλλακτικής διαχείρισης, σύμφωνα με το ν. 2939/01 (ΦΕΚ 
179Α’). 

β) Τα απόβλητα λιπαντικών ελαίων να συλλέγονται 
από κάθε μονάδα και να παραδίδονται μέσω κατάλληλα 
αδειοδοτημένου συλλέκτη υλικών του είδους αυτού, σε 
εγκεκριμένο σύστημα εναλλακτικής διαχείρισης προς 
περαιτέρω επεξεργασία, με προτεραιότητα την αναγέν¬ 
νηση τους. Η διαχείριση τους να γίνεται σύμφωνα με το 
π.δ. 82/2004 (ΦΕΚ 64Α’). 

γ) Η συλλογή των προς απόσυρση ειδών ηλεκτρικού και 
ηλεκτρονικού εξοπλισμού, των χρησιμοποιημένων ηλε¬ 
κτρικών στηλών και συσσωρευτών και των μεταχειρισμέ¬ 
νων ελαστικών οχημάτων να γίνεται μέσω εγκεκριμένων 
συστημάτων εναλλακτικής διαχείρισης, σύμφωνα με τις 
διατάξεις αντίστοιχα των π.δ. 117/2004 (ΦΕΚ 82Α/04) όπως 
τροποποιήθηκε με το π.δ. 15/2006 (ΦΕΚ 12Α/06), 115/2004 
(ΦΕΚ 80Α704) και 109/2004 (ΦΕΚ 75Α/04). 

Η διαχείριση των επικινδύνων αποβλήτων θα γίνε¬ 
ται σύμφωνα με τις Κοινή Υπουργική απόφαση Η.Π. 
13588/725/28.3.2006 (ΦΕΚ 383Β') και Η.Π. 24944/1159/ 
30.6.2006 (ΦΕΚ 791Β'). 

7. Κατά την φάση λειτουργίας το ΒΙ.ΠΑ πρέπει να διαθέ¬ 
τει κεντρικό σύστημα συλλογής, μεταφοράς και διάθεσης 
των παραγομένων υγρών αποβλήτων. 

8. Η διάθεση και επεξεργασία των υγρών αποβλήτων 
του ΒΙ.ΠΑ να γίνεται στη Εγκατάσταση επεξεργασίας 
λυμάτων της πόλης της Καστοριάς. Τονίζεται ότι απαραί¬ 
τητη προϋπόθεση για την έναρξη λειτουργίας του ΒΙ.ΠΑ 
είναι η σύνδεση του δικτύου ακαθάρτων του Βιοτεχνικού 
Πάρκου με την Μονάδα Επεξεργασίας λυμάτων της πό¬ 
λης της Καστοριάς. Τα υγρά απόβλητα των μονάδων που 


θα εγκατασταθούν στο ΒΙΟ.ΠΑ να υφίστανται προεπεξερ- 
γασία πριν την διοχέτευση τους στο δίκτυο ακαθάρτων 
του ΒΙΟ.ΠΑ έτσι ώστε τα χαρακτηριστικά τους να είναι 
σύμφωνα με τις προδιαγραφές που θέτει η Δ.Ε.Υ.Α.Κ. 

9. Να κατασκευασθούν τα απαιτούμενα τεχνικά έργα 
για τη συλλογή και διάθεση των όμβριων υδάτων. 

10. Σημαντικό μέτρο κατά τη λειτουργία είναι η συ¬ 
ντήρηση και ο ετήσιος καθαρισμός των οχετών και των 
δικτύων όμβριων ώστε να είναι πάντα σε θέση να διοχε¬ 
τεύουν την υδραυλική παροχή σχεδιασμού τους. 

11. Η υδροδότηση του ΒΙ.ΠΑ. να γίνεται με υδροληψία 
από τον ποταμό Αλιάκμονα. Το έργο υδροληψίας θα πε¬ 
ριλαμβάνει: 

Δύο γεωτρήσεις βάθους 15-20 μέτρα 

Αγωγό μεταφοράς νερού 3,2 χιλιόμετρα 

Δεξαμενή 750 κυβικών μέτρων 

Αντλιοστάσιο 

Φωτισμό, σύστημα τηλεμετρίας και σύστημα απολύ¬ 
μανσης νερού. 

Η υδροληψία θα πραγματοποιείται με τους εξής 
όρους: 

Ο φορέας διαχείρισης του ΒΙΟ.ΠΑ να εφοδιαστεί με 
όλες τις προβλεπόμενες από την κείμενη νομοθεσία 
άδειες. Η μέγιστες ποσότητες νερού θα καθορίζονται 
στην άδεια χρήσης νερού. Η οριστική κατανομή των πο¬ 
σοτήτων στις χρήσεις από τον ποταμό Αλιάκμονα θα 
καθοριστεί μετά την ολοκλήρωση της μελέτης κατάρ¬ 
τισης διαχειριστικού σχεδίου των υδάτινων πόρων του 
Υδατικού Διαμερίσματος 09. 

Θα πρέπει να εξασφαλιστεί καθ’ όλη την διάρκεια του 
χρόνου και για όλες τις ώρες της ημέρας, ελάχιστη πα¬ 
ροχή νερού κατάντη του έργου υδροληψίας ίση με 4,5 
κυβικά μέτρα το δευτερόλεπτο, ώστε να λειτουργεί το 
ποτάμιο οικοσύστημα και άλλες δραστηριότητες (π.χ 
εκβολές, οστρακοκαλλιέργειες κ.λπ). 

Θα πρέπει να ληφθεί υπόψη η ανάγκη εξασφάλισης 
της ύδρευσης της πόλης της Θεσσαλονίκης παροχής 
600.000 κυβικών μέτρων ημερησίως, επισημαίνοντας ότι 
η ύδρευση της πόλης έχει προτεραιότητα έναντι των 
λοιπών χρήσεων. 

Ο δικαιούχος υποχρεούται στην τοποθέτηση υδρομε¬ 
τρητή στην υδροληψία για τον έλεγχο της χρησιμοποι¬ 
ούμενης ποσότητας νερού και οφείλει να διατηρεί τις 
εγκαταστάσεις χρήσης σε κατάσταση τέτοια, ώστε να 
προλαμβάνεται ή να αποφεύγεται κάθε απώλεια και να 
επιδιορθώνεται αμέσως κάθε βλάβη διαρροής που επι¬ 
φέρει απώλειες νερού. 

Θα πρέπει με ευθύνη του φορέα διαχείρισης του ΒΙ.ΠΑ 
να παρακολουθείται η ποιότητα του νερού σε τακτικά 
χρονικά διαστήματα. Να γίνονται κάθε δεκαπέντε ημέρες 
αναλύσεις του ανεπεξέργαστου νερού σε πιστοποιημένα 
εργαστήρια και τα αποτελέσματα των ελέγχων να κατα¬ 
γράφονται σε σχετικό βιβλίο ή σε ηλεκτρονικό αρχείο. 
Με βάση τις καταγραφές θα συντάσσεται ετήσια συγκε¬ 
ντρωτική έκθεση η οποία θα κοινοποιείται στην Δ/νση 
Υγείας και Πρόνοιας, την Δ/νση Υδάτων και την Δ/νση 
ΠΕ.ΧΩ της Περιφέρειας Δυτικής Μακεδονίας. 

Στα πλαίσια των μέτρων προστασίας της ποιότητας 
του ανεπεξέργαστου και επεξεργασμένου νερού από 
κακόβουλες ενέργειες θα πρέπει να ληφθούν μέτρα για 
τον αποκλεισμό πρόσβασης μη εξουσιοδοτημένων ατό¬ 
μων στα επισκέψιμα τμήματα των κλειστών αγωγών του 
έργου, στην δεξαμενή και στο αντλιοστάσιο. Επιπλέον 
για την προστασία της ποιότητας του ανεπεξέργαστου 

νερού από δραστηριότητες ασκούμενες στην περιοχή του 
έργου (απόρριψη αστικών και γεωργικών απορριμάτων, 
έκπλυση βυτίων φυτοφαρμάκων) θα πρέπει να τοποθε¬ 
τηθεί περίφραξη σε όσα τμήματα κριθεί απαραίτητο. 

Επιπλέον για την προστασία της ποιότητας του ανεπε¬ 
ξέργαστου νερού από δραστηριότητες ασκούμενες στην 
περιοχή του έργου (απόρριψη αστικών και γεωργικών 
απορριμάτων, έκπλυση βυτίων φυτοφαρμάκων) θα πρέ¬ 
πει να τοποθετηθεί περίφραξη σε όσα τμήματα κριθεί 
απαραίτητο 

12. Για την εγκατάσταση κεραιών να ληφθούν τα μέτρα 
που καθορίζονται από το ν. 2801/2000 (ΦΕΚ 46/Α/3.3.2000) 
και την κοινή υπουργική απόφαση 53571/3839/2000 (ΦΕΚ 
1105/Β/2000). Επισημαίνεται ότι στην περίπτωση εγκατά¬ 
στασης κεραιών επικοινωνίας στο χώρο του ΒΙ.ΠΑ πρέ¬ 
πει να υποβληθεί στη Δ/νση ΕΑΡΘ/ΥΠΕΧΩΔΕ φάκελος 
σύμφωνα με το άρθρο 13 της ΚΥΑ 11014/7033/2003(332/ 
Β/2003). 

13. Ο Φορέας του ΒΙ.ΠΑ πρέπει να φροντίζει για τον 
καθαρισμό και την συντήρηση του αποχετευτικού δικτύ¬ 
ου και του δικτύου όμβριων, ώστε να εξασφαλίζεται η 
εύρυθμη λειτουργία αυτών. 

14. Γ ια την αποφυγή πλημμυρών, πρέπει να κατασκευα- 
σθούν τα κατάλληλα τεχνικά έργα βάσει ειδικής μελέτης, 
λαμβάνοντας υπόψη το ανάγλυφο και γενικότερα τις 
ιδιαιτερότητες της περιοχής. 

15. Γ ια την περίπτωση συγκράτησης των υδάτων πυ¬ 
ρόσβεσης να προβλεφθεί περιφερειακός συλλεκτήριος 
αγωγός, που να εξυπηρετεί και την αντιπλημμυρική προ¬ 
στασία του ΒΙ.ΠΑ. 

16. Τα δίκτυα ακαθάρτων και όμβριων πρέπει να ολο¬ 
κληρωθούν και να είναι έτοιμα προς λειτουργία πριν την 
έναρξη λειτουργίας του ΒΙ.ΠΑ. 

17. Στο χώρο του έργου για λόγους πυρασφάλειας να 
μελετηθεί και να κατασκευασθεί μόνιμο υδροδοτικό δί¬ 
κτυο με πυροσβεστικές φωλιές, που θα καλύπτουν τα 
κτίρια και τον περιβάλλοντα χώρο και κεντρική δεξαμενή 
πυρόσβεσης, ώστε να μπορεί να προσεγγίσει πυροσβε¬ 
στικό ελικόπτερο και να ανεφοδιαστεί από αυτή. 

18. Πρέπει να ορισθεί κατάλληλο επιστημονικό προσω¬ 
πικό από τον Φορέα του ΒΙ.ΠΑ για την παρακολούθηση 
της ορθής εφαρμογής των περιβαλλοντικών όρων. 

19. Οι Μονάδες που θα εγκατασταθούν στο ΒΙ.ΠΑ πρέ¬ 
πει: 

• να τηρούν τις εκάστοτε περιβαλλοντικές και πολε- 
οδομικές διατάξεις, 

• να εφοδιασθούν με Έγκριση Περιβαλλοντικών Όρων 
στην οποία θα αναγράφονται οι υποχρεώσεις και τα 
μέτρα προστασίας του περιβάλλοντος που οφείλουν να 
τηρούν, σύμφωνα με τις διατάξεις του ν. 3010/2002, της 
υπ’ αριθμ. 15393/2332/2002 κοινής υπουργικής απόφασης, 
και της υπ’ αριθμ. 11014/703/2003 κοινής υπουργικής 
απόφασης. 

20. Ο Φορέας του ΒΙ.ΠΑ πρέπει να φροντίσει για την 
σύνταξη ειδικού κανονισμού, ο οποίος μεταξύ των άλλων 
να περιλαμβάνει σαφώς τους όρους και προϋποθέσεις 
λειτουργίας όλων των κοινόχρηστων αντιρρυπαντικών 
υποδομών (δικτύου ακαθάρτων, δικτύου όμβριων, κ.λπ.) και 
των πρακτικών περιβαλλοντικής διαχείρισης του πάρκου 
(ανακύκλωση υλικών, εξοικονόμηση ενέργειας κ.λπ.) κα¬ 


θώς και τις γενικές υποχρεώσεις για την προστασία του 
περιβάλλοντος από κάθε Μονάδα που θα εγκατασταθεί 
στο ΒΙ.ΠΑ. 

5. Χρονικό διάστημα ισχύος των περιβαλλοντικών όρων 
και άλλες διατάξεις. 

Οι προαναφερόμενοι περιβαλλοντικοί όροι ισχύουν 
για όσο χρονικό διάστημα ισχύει η τροποποιημένη κοινή 
υπουργική απόφαση, καθορισμού με την επιφύλαξη του 
άρθρου 12, παρ. 2, της Η.Π. 11014/703/Φ104 (ΦΕΚ 332 /Β’ / 
20.3.2003) κοινής υπουργικής απόφασης, «Διαδικασία Προ¬ 
καταρκτικής Περιβαλλοντικής Εκτίμησης και Αξιολόγησης 
(Π.Π.Ε.Α.) καιΈγκρισης Περιβαλλοντικών Όρων (Ε.Π.Ο.) σύμ¬ 
φωνα με το άρθρο 4 του ν. 1650/1986 (Α’ 160) όπως αντι- 
καταστάθηκε με το άρθρο 2 του ν. 3010/2002 Εναρμόνιση 
του ν. 1650/1986 με τις οδηγίες 97/11/ΕΕ και 96/61/ΕΕ .... και 
άλλες διατάξεις” (Α' 91).», και με την προϋπόθεση ότι δεν 
θα επέλθει μεταβολή των δεδομένων βάσει των οποίων 
εκδίδεται η παρούσα Απόφαση. Ο φορέας διαχείρισης 
του ΒΙ.ΠΑ. υποχρεούται ανά 5/ετία να υποβάλλει φάκελλο 
του άρθρου 13 της προαναφερόμενης κοινής υπουργικής 
απόφασης ώστε να κρίνεται αν απαιτείται αναθεώρηση 
των προαναφερόμενων περιβαλλοντικών όρων. 

Η μη τήρηση των περιβαλλοντικών όρων της παρά¬ 
τασης να συνεπάγεται την επιβολή στους υπεύθυνους 
του έργου, των κυρώσεων που προβλέπονται από τις 
διατάξεις των άρθρων 28,29 και 30 του ν. 1650/1986, όπως 
τροποποιήθηκε με τον ν. 3010/2002 (ΦΕΚ 91 Α). 

Η εφαρμογή των περιβαλλοντικών όρων της παρούσας 
απόφασης αποτελεί απαραίτητη προϋπόθεση για την 
υλοποίηση του έργου ή της δραστηριότητας και βαρύνει 
το Φορέα του ΒΙ.ΠΑ. 

Η παρούσα απόφαση και η υποβληθείσα σχετική ΜΠΕ 
πρέπει να είναι διαθέσιμες και να επιδεικνύονται από τον 
φορέα του ΒΙ.ΠΑ σε κάθε αρμόδιο ελεγκτικό όργανο που 
διενεργεί έλεγχο στις εγκαταστάσεις του ΒΙ.ΠΑ, σύμφωνα 
με την κείμενη νομοθεσία. 

Η παρούσα απόφαση αφορά το σύνολο των εγκαταστά¬ 
σεων (κύριων και συνοδευτικών) του εξεταζόμενου ΒΙ.ΠΑ 
και εξακολουθεί να ισχύει και σε περίπτωση αλλαγής της 
επωνυμίας του φορέα του ΒΙ.ΠΑ. 

Το οικείο Νομαρχιακό Συμβούλιο προς το οποίο κοι¬ 
νοποιείται η παρούσα απόφαση οφείλει να προβεί εντός 
πέντε (5) ημερών από την λήψη της Απόφασης αυτής 
στην δημοσιοποίησή της στον Τύπο και στον πίνακα 
ανακοινώσεων της Νομαρχίας, σύμφωνα με τις διατάξεις 
του άρθρου 5 της ΚΥΑ 37111/2021/03. Τα έξοδα δημοσι¬ 
οποίησης της απόφασης βαρύνουν τον φορέα εκμετάλ¬ 
λευσης του ΒΙ.ΠΑ. 

Αρθρο 5 
Έναρξη ισχύος 

Η απόφαση αυτή να δημοσιευθεί στην Εφημερίδα της 
Κυβερνήσεως και έχει ισχύ από την ημέρα της δημοσί¬ 
ευσης. 

Αθήνα, 9 Μαΐου 2007 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΑΝΑΠΤΥΞΗΣ ΚΑΙ ΔΗΜΟΣΙΩΝ ΕΡΓΩΝ 

ΔΗΜ. ΣΙΟΥΦΑΣ ΓΕΩΡ. ΣΟΥΦΛΙΑΣ 

